De forsvarende sølvvindere fra Aalborg Håndbold vandt onsdag aften sin første sejr i denne sæson. Det blev til en 23-22 sejr ude over Mors/Thy efter et utroligt drama. To røde kort fik Aalborg Håndbold, både Håvard Tvedten og Morten Slundt måtte forlade banen før tid, men det lykkedes altså alligevel at hive sejren med hjem til Aalborg. Mors/Thy havde ellers alle muligheder for at vinde, da de var foran 21-17 med ti minutter igen. - God sejr, dejlig fight og flotte attutider, men dårligt angrebsspil. Sådan lød cheftræner Jesper Jensens evaluering af kampen til klubbens hjemmeside efter kampen. Aalborg Håndbold har nu spillet to uafgjorte kampe og vundet en. Næste kamp er lørdag i Gigantium, hvor Skjern gæster.

Opsummering:
Aalborg Håndbold fik onsdag aften sin første sejr i denne sæson.